Con Klark Sleyter

Con Klark Sleyter (; ) — atomların, molekulların və bərk cisimlərin elektron quruluşu nəzəriyyəsini təkmilləşdirmiş amerikalı fizik.Per-Olav Lowdin (ed.) Quantum Theory of Atoms, Molecules and the Solid State, A Tribute to John C. Slater, Academic Press, N.Y. 1966. O, həmçinin mikrodalğalı elektronika sahəsinə mühüm töhfələr vermişdir. Sleyter 1920-ci ildə Roçester Universitetində fizika üzrə bakalavr, 1923-cü ildə isə Harvard Universitetində fizika üzrə fəlsəfə doktoru (Ph.D.) dərəcəsi almış, daha sonra Kembric (qısamüddətli) və Kopenhagen universitetlərində doktoranturadan sonrakı (post-doc) tədqiqatlar aparmışdır. ABŞ-yə qayıtdıqdan sonra Harvard Universitetinin fizika fakültəsində fəaliyyətə başlamışdır.

1930-cu ildə Massaçusets Texnologiya İnstitutunun prezidenti Karl Kompton Sleyteri MIT-nin fizika fakültəsinin rəhbəri təyin etmişdir. O, bakalavr pilləsi üzrə fizika tədris proqramını yenidən qurmuş, 1933-1968-ci illər ərzində 14 kitab yazmış və beynəlxalq nüfuza malik bir fakültə formalaşdırmışdır. İkinci Dünya müharibəsi illərində onun qismən "Bell Labs"-də və MIT-nin Radiasiya Laboratoriyası ilə əməkdaşlıq çərçivəsində mikrodalğalı ötürmə sahəsində apardığı tədqiqatlar radarın inkişafında mühüm rol oynamışdır.

Sleyter 1950-ci ildə fizika fakültəsinin tərkibində Bərk Cisim və Molekulyar Nəzəriyyə Qrupunun (SSMTG) əsasını qoymuşdur. Növbəti il fakültə rəhbərliyi vəzifəsindən istefa vermiş və bir ilini Atom Enerjisi Komissiyasının Brukhaven Milli Laboratoriyasında keçirmişdir. O, İnstitutun fizika professoru təyin edilmiş və 1965-ci ildə MIT-dən icbari pensiya yaşı olan 65 yaşında təqaüdə çıxanadək SSMTG-yə rəhbərlik etməyə davam etmişdir.

Daha sonra Florida Universitetinin Kvant Nəzəriyyəsi Layihəsinə tədqiqatçı professor kimi qoşulmuşdur; buradakı pensiya yaşı ona daha beş il fəaliyyət göstərmək imkanı vermişdir. SSMTG qrupu MIT-nin Materialşünaslıq və Mühəndislik Mərkəzinin (CMSE) sələfi hesab olunur. Sleyterin elmi avtobioqrafiyası və üç müsahibəsiOral History Transcript - Dr. John C. Slater, interviewed by Charles Weiner, Niels Bohr Center and Archives for the History of Physics. Session I, Gainesville, February 23, 1970. , Session II, MIT, August 7, 1970.  onun tədqiqat, təhsil və elmin cəmiyyətdəki rolu haqqında baxışlarını əks etdirir.

Sleyter dəfələrlə həm fizika, həm də kimya üzrə "Nobel" mükafatına namizəd göstərilmiş və 1970-ci ildə Milli Elm Medalına layiq görülmüşdür. 1964-cü ildə Sleyter və onun uzun illər əvvəl Roçester Universitetinin ingilis dili fakültəsinə rəhbərlik etmiş 92 yaşlı atasına həmin universitet tərəfindən fəxri dərəcələr verilmişdir. Sleyterin adı Bor-Kramers-Sleyter nəzəriyyəsi, Sleyter determinantı və Sleyter orbitalı kimi terminlərdə yaşayır.

 İstinadlar 

 Xarici keçidlər 


 Biographical Memoir by Philip M. Morse, includes a photo

Kateqoriya:22 dekabrda doğulanlar
Kateqoriya:1900-cü ildə doğulanlar
Kateqoriya:25 iyulda vəfat edənlər
Kateqoriya:1976-cı ildə vəfat edənlər
Kateqoriya:Floridada vəfat edənlər
Kateqoriya:Əlifba sırasına görə şəxslər
Kateqoriya:Əlifba sırasına görə alimlər
Kateqoriya:ABŞ Milli Elmlər medalı ilə təltif olunanlar
Kateqoriya:Harvard Universitetinin məzunları
Kateqoriya:Massaçusets Texnologiya İnstitutunun müəllimləri
Kateqoriya:ABŞ Milli Elmlər Akademiyasının üzvləri
Kateqoriya:İsveç Kral Elmlər Akademiyasının üzvləri